Napriek náboženskej povahe misie však Sovietsky zväz považoval katolíckych misionárov do ZSSR vzdelaných v Kolégiu Russicu za špiónov z Vatikánu. Ján Kellner bol zatknutý dňa 9. decembra 1940, krátko po prechode hraníc, keď ho štátnym orgánom nahlásil roľník, ktorého požiadal o pomoc. Jeho prvotný výsluch trval tri dni a tri noci (17.-19. decembra 1940). Podľa zápisu mal Ján Kellner vypovedať, že sa už dlhý čas pripravoval na svoju misiu do ZSSR a že plánoval ""prekračiť hranicu v oblasti Sambora, potom tajne ísť do Ľvova a ďalej do Moskvy a získať prácu v nejakej továrni, a potom plánoval zúčastňovať sa stretnutí radikálnych ateistov a na nich vystupovať proti ateizmu."" Robil by tak s úmyslom ""hlásať učenie Krista medzi mladými ľuďmi, s cieľom podporovať zjednotenie cirkví."" Následne bol prevezený do špeciálnej väznice NKVD v Kyjeve, kde bol podrobený celkovo trinástim výsluchom. Po tom, čo hitlerovské Nemecko 22. júna 1941 zaútočilo na Sovietsky zväz, Moskva nariadila preskúmať zoznamy väzňov za účelom identifikácie väzňov vhodných na likvidáciu. Dňa 7. júla 1941 bol Ján Kellner odsúdený na trest smrti ako ""nepriateľ ľudu"" a v ten istý deň bol aj popravený zastrelením.

Študoval na Juilliard School a vo svojich hereckých začiatkoch cestoval s putovným divadlom po celých Spojených štátoch. Koncom sedemdesiatych rokov sa začal venovať hraniu vo filmoch. Od roku 1989 je jeho manželkou herečka Phoebe Cates.

George Hammond je jedna z hlavných postáv v seriáli Stargate SG-1. Postava generála veliteľstva Hviezdnej brány sa vyskytovala v 1. až 7. sérii seriálu. Postavu stvárnil herec Don S. Davis.

Čeľaď v súčasnosti obsahuje viac ako 23 600 druhov v 1 620 rodoch a 13 podčeľadí. Počtom druhov ich predčí iba čeľaď vstavačovité (Orchidaceae) Viaceré druhy majú súkvetie vo forme úboru (anthodium): má strapcovitý tvar, kvetné lôžko je rozšírené terčovito. Listy sú jednoduché.

Pri zvýšenej teplote na vzduchu sa na titáne vytvára pasivačná a ochranná oxidová vrstva zabraňujúca korózii, ale pri izbovej teplote odoláva korózii. Ak sa vo vzduchu zahreje na teplotu 610 °C alebo vyššiu, horí za vzniku oxidu titaničitého; a je jedným z mála prvkov, ktoré horia aj v čistej dusíkovej atmosfére (horí pri 800 °C). Titán odoláva zriedenej kyseline sírovej aj kyseline chlorovodíkovej, ako aj plynnému chlóru a väčšine organických kyselín.

Zoznam vrcholov v Laboreckej vrchovine zahŕňa pomenované vrcholy s nadmorskou výškou nad 700 m n. m. Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.

Demografické ukazovatele sa nemusia merať len pre celú populáciu. Môžu byť špecifické pre časť populácie. Časť populácie sa obvykle vymedzuje podľa niekoľkých základných kritérií:

Dretch je základnou útočnou kastou. Na cieľ v dosahu automaticky útoči pomerne silným hryznutím, no zároveň je aj najmenej odolnou kastou v hre. Je však veľmi pohyblivý a dokáže liezť po stenách, navyše predstavuje malý cieľ.